b'\n_START_ARTICLE_\nNicholas Bacon\n_START_PARAGRAPH_\nSir Nicholas Bacon (1509-79) var en engelsk statsmand, far til Anthony og Francis Bacon._NEWLINE_Bacon blev 1533 sagf\xc3\xb8rer og fik 1546 under Edvard VI en indbringende post, men var som protestant i un\xc3\xa5de under dronning Marie. Fra sin ungdom en fortrolig ven og senere svoger af William Cecil kom han ved dennes indflydelse til at indtage en fremragende politisk stilling, da Elisabeth 1558 var kommen p\xc3\xa5 tronen._NEWLINE_I december samme \xc3\xa5r blev han storseglbevarer og 1559 lordkansler, samt havde v\xc3\xa6sentlig del i hendes kirkeordning. Ogs\xc3\xa5 for undervisningens v\xc3\xa6rd havde han \xc3\xb8je og foreslog allerede 1539 at bruge det inddragne klostergods til en h\xc3\xb8jere skole frem for at splitte det imellem kongens venner._NEWLINE_Oprindelig frar\xc3\xa5dede han dronningen (1560) al indblanding i de skotske forhold, men senere var han st\xc3\xa6rkt indtaget imod Marie Stuart; ogs\xc3\xa5 misbilligede han dronningens p\xc3\xa5t\xc3\xa6nkte \xc3\xa6gteskab med den franske prins, hertugen af Alen\xc3\xa7on.'